Urheiluvuosi 1973

**Urheiluvuosi 1973** käsittelee vuoden 1973 merkittäviä uutisia ja tapahtumia urheilussa.

## Alppihiihto

* Maailmancupkaudella 1972–1973 miesten kokonaiskilpailun voitti Italian Gustavo Thöni ja naisten kokonaiskilpailun Itävallan Annemarie Moser-Pröll. Molemmille voitto oli kolmas perättäinen.

## Ampumahiihto

* Maailmanmestaruuskilpailut 1.–4.3. Lake Placidissa, Yhdysvalloissa. Maailmanmestaruuden voittivat Aleksandr Tihonov 20 kilometrillä ja Neuvostoliiton joukkue 4&nbsp;×&nbsp;7,5 kilometrin viestissä.

## Autourheilu

* Rallin ensimmäisessä maailmanmestaruussarjassa kilpailtiin vain valmistajien mestaruudesta, jonka voitti Alpine Renault. Ranskalainen Renault-kuljettaja Jean-Luc Thérier voitti kolme osakilpailua.
* Formula 1:n maailmanmestaruuden voitti Ison-Britannian Jackie Stewart, jolle mestaruus oli kolmas. Tallien mestaruuden voitti Lotus.

## Golf

* Masters-turnauksen voitti yhdysvaltalainen Tommy Aaron.
* Yhdysvaltain avoimen turnauksen voitti yhdysvaltalainen Johnny Miller.
* Britannian avoimen turnauksen voitti yhdysvaltalainen Tom Weiskopf.
* PGA-mestaruuden voitti kolmannen kerran urallaan yhdysvaltalainen Jack Nicklaus.
* Ryder Cupin voitti Yhdysvallat.

## Jalkapallo

* Cup-voittajien cupin loppuottelu 16.5. Thessalonikissa, Kreikassa. Italialainen AC Milan voitti brittiläisen Leeds Unitedin 1–0.
* UEFA-cupin loppuottelut 10.5. ja 23.5. Liverpoolissa ja Mönchengladbachissa. Brittiläinen Liverpool voitti cupin yhteismaalein 3–2 voitettuaan kotikentällä saksalainen Borussia Mönchengladbachin 3–0 ja hävittyään vieraskentällä 2–0.
* Euroopan mestarijoukkueiden cupin loppuottelu 30.5. Belgradissa, Jugoslaviassa. Alankomaalainen Ajax voitti italialaisen Juventuksen 1–0. Mestaruus oli Ajaxille kolmas perättäinen.

## Koripallo

* Miesten Euroopan-mestaruuskilpailut 27.9.–6.10. Espanjassa. Mestaruuden voitti Jugoslavia, hopeaa sai Espanja ja pronssille sijoittui Neuvostoliitto.
* NBA:n loppuotteluissa New York Knicks voitti Los Angeles Lakersin otteluvoitoin 4–1.  palkittiin Willis Reed.  valittiin Boston Celticsin Dave Cowens.

## Käsipallo

* Naisten maailmanmestaruuskilpailut 10.–15.12. Belgradissa, Jugoslaviassa. Mestaruuden voitti Jugoslavia, hopeaa sai Romaniaa ja pronssille sijoittui Neuvostoliitto.

## Moottoripyöräily

* Ratamoottoripyöräilyn maailmanmestaruuden voittivat Alankomaiden Jan de Vries (50 ksm), Ruotsin Kent Andersson (125 ksm), Länsi-Saksan Dieter Braun (250 ksm), Italian Giacomo Agostini (350 ksm), Ison-Britannian Phil Read (500 ksm) ja länsisaksalaispari Klaus Enders / Ralf Engelhardt (sivuvaunut). Monzassa 20. toukokuuta ajetussa 250-kuutioisten osakilpailussa tapahtuneessa onnettomuudessa kuolivat hallitseva maailmanmestari Jarno Saarinen Suomesta ja italialainen Renzo Pasolini.
* Motocrossin maailmanmestareiksi ajoivat Ruotsin Håkan Andersson (250 ksm) ja Belgian Roger De Coster (500 ksm).
* Speedwayn henkilökohtaisen maailmanmestaruuden voitti puolalainen Jerzy Szczakiel ja jääspeedwayn maailmanmestaruuden neuvostoliittolainen Gabdrahman Kadyrov.
* Trialin Euroopan-mestaruuden voitti Ison-Britannian Martin Lampkin.

## Nyrkkeily

* Meksikolainen Romeo Anaya voitti WBA-liiton kääpiösarjan maailmanmestaruuden tyrmäämällä kolmannessa erässä panamalaisen Enrique Pinderin 20.1. Panama Cityssä mutta menetti tittelin eteläafrikkalaiselle Arnold Taylorille 14. erän tyrmäyksellä 3.11. Johannesburgissa. Saman sarjan WBC-liiton mestaruusottelussa meksikolainen Rafael Herrera voitti maanmiehensä Rodolfo Martínezin 12. erän teknillisellä tyrmäyksellä 14.4. Monterreyssä.
* George Foreman voitti ammattinyrkkeilyn raskaan sarjan maailmanmestaruuden lyötyään Joe Frazierin keskeytyskuntoon jo toisessa erässä 22.1. Kingstonissa käydyssä ottelussa. Hän puolusti titteliään 1.9. Tokiossa tyrmäämällä Joe Romanin ensimmäisessä erässä.
* Japanin Kuniaki Shibata voitti WBA-liiton alemman kevytsarjan mestaruuden ottamalla pistevoiton Filippiinien Ben Villaflorista 12.3. Honolulussa mutta hävisi tittelin 17.10. samassa kaupungissa käydyssä uusintaottelussa Villaflorille ensimmäisen erän tyrmäyksellä.
* Brasilialainen Éder Jofre voitti WBC-liiton höyhensarjan maailmanmestaruuden pistevoitolla kuubalaisesta José Legrásta 5.5. Brasíliassa.
* Kärpässarjassa WBA-liiton maailmanmestaruus jäi avoimeksi titteliä hallussaan pitäneen Masao Ohban kuoltua tammikuussa auto-onnettomuudessa ja 17.5. Bangkokissa järjestetyssä mestaruusottelussa thaimaalainen Chartchai Chionoi voitti sveitsiläinen Fritz Chervetin teknillisellä tyrmäyksellä neljännessä erässä. WBC-liiton mestaruusottelussa 4.8. Maracaibossa venezuelalainen Betulio González voitti meksikolaisen Miguel Canton pisteillä.

## Pyöräily

* Italian ympäriajon voitti neljännen kerran urallaan belgialainen Eddy Merckx.
* Ranskan ympäriajon voitti espanjalainen Luis Ocaña.

## Tennis

* Australian avointen miesten kaksinpelin mestaruuden voitti australialainen John Newcombe ja naisten hänen maannaisensa Margaret Court.
* Ranskan avointen miesten kaksinpelin mestaruuden voitti romanialainen Ilie Năstase ja naisten Margaret Court.
* Wimbledonin miesten kaksinpelin mestaruuden voitti tšekkoslovakialainen Jan Kodeš ja naisten yhdysvaltalainen Billie Jean King.
* Yhdysvaltain avointen miesten kaksinpelin mestaruuden voitti John Newcombe ja naisten Margaret Court.
* Australia voitti sekä Davis Cupin että Federation Cupin.

## Uinti

* Ensimmäiset maailmanmestaruuskilpailut 31.8.–7.9. Belgradissa, Jugoslaviassa. Yhdysvallat voitti 15 kultamitalia ja Itä-Saksa 13.

## Yleisurheilu

* Maastojuoksun maailmanmestaruuskilpailut 17.3. Waregemissa, Belgiassa. Ensimmäisen virallisen maailmanmestaruuden voitti miesten sarjassa Suomen Pekka Päivärinta ja naisten puolella Italian Paola Cacchi. Miesten joukkuemestaruuden voitti Belgia ja naisten Englanti.
* Sisäratojen Euroopan-mestaruuskilpailut 10.–11.3. Rotterdamissa, Alankomaissa. Mitalitilaston kärjessä oli kuusi kultaa voittanut Länsi-Saksa.
* Maailmanennätykset:
:

## Katso myös

* Suomen urheilu 1973

## Lähteet

* 
* 

### Viitteet

## Aiheesta muualla